tomron87/hebrew-wikipedia-sentences-corpus huggingface dataset:
איאן מקרטני מ-The Skinny סבר כי רצועת הפתיחה, "Knock Yourself Out XD", מושפעת מסגנון הצ'יפטיון והשווה אותה למוזיקה של הלהקה האמריקאית Anamanaguchi .
הסגנון המתוכנן לאלבום התגבש במהלך סיבוב ההופעות של Nurture, בו הופיע רובינסון עם להקה חיה.
הוא הרגיש שחלק גדול מהדיסקוגרפיה הקודמת שלו התמקד בנושאים אישיים, ובמקום זאת החליט לאמץ גישה קלילה יותר בהשראת חוויותיו על הבמה.
רובינסון אמר כי תכנן ליצור אלבום "כיפי", אך בסופו של דבר החל לכתוב על רגשותיו.
"Cheerleader", השיר השני מהאלבום, הוא פרשנות ליחסים הפארא-חברתיים שהקהל יכול לפתח עם האמן.
ב-29 בפברואר 2024 העלה רובינסון לערוץ היוטיוב שלו סרטון המתאר את סוף הקריירה שלו ואת הסרת המוזיקה שלו משירותי הסטרימינג.
תוכן האתר שלו הוחלף בטיימר ספירה לאחור, וכל הפוסטים בפרופיל האינסטגרם שלו הוסרו.
צעד זה תואר על ידי מייגן ארמסטרונג מ-Uproxx כ"עבודת טרולינג איכותית".
ב-1 במרץ חשף רובינסון כי השלים את אלבומו השלישי, ופרסם תמונות וסרטונים ברשתות החברתיות.
מאוחר יותר הכריז רובינסון על סיבוב הופעות לקידום האלבום שיחל ב-2024, ובו ישתתפו אריקדואה, גלילאו גליליי ואנדרסקורס כמופעי פתיחה.
ב-20 במרץ 2024 הוציא רובינסון את הסינגל הראשון של האלבום, "Cheerleader".
לצד השיר פורסם וידאו קליפ בבימויו של יו מולהרן.
הסינגל השני מהאלבום, "Knock Yourself Out XD", יצא לאור ב-24 באפריל, והסינגל השלישי, "Russian Roulette", ב-5 ביוני.
"Kitsune Maison Freestyle", הסינגל הרביעי והאחרון מהאלבום, פורסם ב-19 ביולי.
לכבוד הסינגל ארגן רובינסון אירוע פופ-אפ באולם התצוגה של Maison Kitsuné שבלוס אנג'לס, אליו הגיעו אלפי משתתפים.
באירוע חילק בחינם בגדי מעצבים בשווי כולל של 50,000 דולר למעריצים.
רובינסון הצהיר שהוא חובב ותיק של מותג Maison Kitsuné, והרגיש שהיא "מוכן לתחייה נוסטלגית".
:D לרשתות הסטרימינג על ידי חברת התקליטים Mom + Pop Music.
באוגוסט פרסם רובינסון שני וידאו קליפים נוספים, עבור הרצועות "Easier to Love You" ו-"Year of the Cup".
באתר Metacritic, המשקלל ציוני ביקורות מבקרים, קיבל האלבום ציון ממוצע של 75 מתוך 100 על סמך 9 ביקורות.
איאן מקרטני מ-The Skinny תיאר את Smile!
:D בתור "האלבום הכי אינטימי של רובינסון עד כה".
במגזין Dork התייחסו לניגוד בין ההפקה של האלבום לבין התוכן הלירי האישי שבו.
נרזרה אחמד מ-Clash כתבה כי האלבום היה "יותר מבולגן מאשר מגובש, מה שנראה מכוון על מנת לשקף את הרגשות המגוונים של רובינסון", וקבעה כי הוא "אחת מהיצירות הטובות ביותר שלו עד כה".
עם זאת, ג'ספר ל' מ-Sputnikmusic סבר שהתוכן הלירי שבאלבום מובא בצורה שאינה מאוזנת, תוך התייחסות למעברים בין הנושאים הקלילים לרציניים.
דן האריסון מ-Dork שיבח את הפקת האלבום והרגיש שרובינסון הצליח לשלב בו מספר סגנונות מוזיקליים, בעוד שג'ספר ל' העריך שהאלבום "מקסימליסטי" מדי, ומצא שהרצועות העדינות יותר כמו "Everything to Me" היו מאולצות וחסרות כנות.
מקרטני, לעומת זאת, הרגיש ש- היה גולת הכותרת של האלבום, ושיבח את השילוב בין התופים לבין הטון הבלדתי.
ארגון רשימה מיקום מקור KTLA 10 האלבומים הטובים ביותר של 2024 4 רולינג סטון 100 האלבומים הטובים ביותר של 2024 86
Smoochies הוא אלבום האולפן השני של הזמרת-יוצרת האמריקאית אשניקו.
הוא יצא לאור ב-17 באוקטובר 2025, על ידי חברות התקליטים פרלופון ווורנר מיוזיק גרופ.
+ תאריכי יציאות לאור ופורמטים עבור Smoochiesאזורתאריך יציאהפורמטחברת תקליטיםמקורכלל העולם17 באוקטובר 2025הורדה דיגיטלית • הזרמת מוזיקה • תקליטור • תקליט • קלטת שמעפרלופון • וורנר
אז מה!) הוא האלבום השלישי של להקת הת'ראש מטאל האמריקנית מגאדת', שיצא בשנת 1988. המהדורה המחודשת של האלבום יצאה בשנת 2004 וכלל כמה שירים שלא נכללו בהוצאה המקורית.
השיר "In My Darkest Hour" נכתב על ידי דייב מאסטיין זמן קצר לאחר שקליף ברטון נהרג.
ברטון היה הבסיסט של להקת מטאליקה, שמאסטיין היה חבר בה בשנות השמונים המוקדמות.
השיר "Anarchy in the U.K" הוא גרסת כיסוי לשיר של הסקס פיסטולס עם מילים שונות במקצת.
בשיר משתתף גם הגיטריסט של להקת הסקס פיסטולס, סטיב ג'ונס.
דייב מאסטיין - סולן ראשי, גיטרה, פסנתר
ג'ף יאנג - גיטרה, קולות רקע
צ'אק בהלר - תופים, קולות רקע
דייוויד אלפסון - גיטרה באס, קולות רקע
Snaptu (בעברית סנאפטו - ראשי-תיבות "snap-tu") הייתה חברה ישראלית שיצרה פלטפורמה לטלפונים ניידים שאינם טלפונים חכמים המאפשרת למשתמשים בעל מכשירים ישנים להשתמש באפליקציות עדכניות.
הפלטפורמה כללה כ-30 אפליקציות של שירותים ואתרים כמו פייסבוק, טוויטר, עדכוני חדשות, מזג אוויר וספורט.
החברה נרכשה על ידי פייסבוק במרץ 2011. בהמשך שולב צוות החברה במרכז הפיתוח של פייסבוק ישראל.
החברה הוקמה בסוף 2007 ונקראה בראשיתה "מובליקה" (Moblica).
מנכ"ל החברה היה רן מקבי והיזמים הנוספים היו מיכה ברדיצ'בסקי, ברק נווה ועו"ד ליאור טל.
עם הקמתה גייסה כ-700 אלף דולר.
החברה פיתחה פלטפורמה המסוגלת לפעול על גבי כ-2,500 דגמי מכשירים שונים, ועד למאי 2010 הותקנה בלמעלה מ-6 מיליון טלפונים ניידים.
הפלטפורמה אפשרה לספקי תוכן ומפתחי יישומים יכולת לכתוב יישומים עבורה.
היותה מבוססת על שירותי אינטרנט אחרים בעיקרה, אפשר לפלטפורמה לתפוס נפח של כ-150 קילובייט בלבד.
המודל העסקי של החברה היה על הכנסה מפרסומות וחלוקת הכנסות על שירותים בתשלום משותפים.
בעקבות הצלחת התוכנה הכריזה חברת מיקרוסופט באוגוסט 2009 על פיתוח מוצר חדש מתחרה בשם "OneApp", שיאפשר גישה ל"פייסבוק", "טוויטר" ו"מסנגר" מטלפונים ניידים.
במרץ 2010 גייסה החברה כ-3 מיליון דולר מקרן הון הסיכון סקויה, ושלושה חודשים אחר כך גייסה עוד 6 מיליון דולר, בהובלת קרן הון סיכון כרמל ונצ'רס.
בנוסף דיווחה החברה כי כ-10 מיליון משתמשים הורידו את האפליקציה שלה מאז שהושקה.
במרץ 2011 רכשה חברת פייסבוק את סנאפטו תמורת כ-70 מיליון דולר.
לאחר הרכישה הודיעה פייסבוק כי סנאפטו תיהפך למרכז הפיתוח שלה בישראל.
אולם בפועל המרכז לא הוקם, הצוות של סנאפטו עבר למטה הראשי של פייסבוק בקליפורניה, שם השתלב בחטיבת המובייל של החברה ופיתח אפליקציה ייעודית של פייסבוק לטלפונים פשוטים, כחלק מהניסיון שלה להיכנס לשווקים המתפתחים, שם אימוץ הסמארטפונים עדיין היה בתחילת דרכו.
ביולי 2011 הושקה האפליקציה מחדש תחת השם, Facebook for Every Phone.
היא שונתה כך שעמוד הפתיחה היה של אפליקציית פייסבוק, וממנו היה קישור לשאר האפליקציות המקוריות אשר המאגר שלהן הצטמצם ביותר.
שנתיים לאחר שהושקה האפליקציה דיווחה פייסבוק שיש לה 100 מיליון משתמשים.
אחר כך שונה שם האפליקציה ל"פייסבוק לייט" ובפברואר 2017 דיווחה פייסבוק שיש לה 200 מיליון משתמשים.
בשלב זה צוות הפיתוח של היה ממוקם בישראל.
בהמשך עבר צוות הפיתוח להוביל מיזם בשם Express Wi-Fi, שמטרתו הייתה לספק קישוריות לאינטרנט במדינות מתפתחות באמצעות פייסבוק.
בינואר 2022 הודיעה החברה על סגירת המיזם.
Sniper Elite V2 הוא משחק יריות בגוף שלישי המדגיש את אלמנט ההתגנבות במלחמה ושמירת המרחק מחיילי האויב מבלי שישימו לב אליך.
במשחק יש רמות קושי אותן השחקן יכול לבחור בהתאם ליכולותיו.
מבחינות מפות המשחק, נראים בו הרבה בניינים רבי קומות ורחובות צדדיים שנועדים כדי להגיע לנקודת תצפית ישירה על האויב מבלי להגיע לקרבות ישירים.
ברוב המשחק השחקן מצויד ברובה הצלפים שלו, אך בפעמים אחדות ימצא עם תת-מקלעים, עם אקדחים, ובנוסף לכך יש גם רימוני יד.
השחקן אף יכול גם לפרוס מלכודות בשטח כגון: מוקשים ודינמיט.
לשחקן יש גם משקפת שבאמצעותה ניתן לראות את האויב ו"לתייג" אותו לפני הירי.
ניתן לכוון את הכוונת כפי שהשחקן רוצה.
השחקן יכול לצלוף בכמה תנוחות שהם: עמידה, כריעה או שכיבה.
לשחקן גם יש אפשרות לקחת נשימה עמוקה למשך כמה שניות כדי שהכוונת לא תזוז בזמן הפגיעה במטרה.
יכולת נוספת היא כאשר האויב הבחין בשחקן, השחקן יכול לשנות תנוחה ולהסתתר, מה שמאפשר לשחקן לברוח מפני האויב כדי שלא יתפוס אותו.
בשנת 2011 החברה Rebellion Oxford הודיעה כי היא מתחילה בפיתוח המשחק Sniper Elite V2, המשחק יצא במאי 2012 והמשחק היה כפי שתואר אתחול מחדש של המשחק המקורי Sniper Elite ולא המשך למשחק המקורי.
המשחק בהתחלה היה אמור לצאת לגרסת ה-Xbox 360 וה-PlayStation 3 בלבד, אך בעקבות בקשת השחקנים המרובים של משתמשי ה-PC המשחק יצא גם לגרסת ה-PC ויצא לקנייה באמצעות חנויות שמוכרות את דיסק ה-DVD ודרך הסטים.
החברה Rebellion Oxford הודיעה בתאריך ה-5 בפברואר 2013 שהמשחק יצא גם לקונסולת ה-Wii U.
לפני השקתו לסטים היה ניתן לעשות הזמנה מוקדמת דרך האינטרנט או הזמנה מוקדמת אישית דרך הסטים עצמו, לאחר יציאת המשחק הוא הופץ לחנויות עם דיסק DVD ולסטים בהורדה דיגיטלית.
ב-7 בנובמבר 2012 החברה Rebellion Oxford שחררה עדכון Multiplayer חינמי למשחק ועודכן אוטומטית לכל בעלי המשחק בכל הפלטפורמות.
המשחקים תמכו במצבי משחק (מודים) כמו DeathMatch ועוד.
בנוסף לסוגי המשחק החדשים, נוספו 6 מפות חדשות למשחק שבהם השחקנים יוכלו לשחק.
Sniper: Ghost Warrior הוא משחק יריות בגוף ראשון ומשחק טקטיקה שפותח על ידי City Interactive והופץ על ידי City Interactive והסטים.
המנוע מעצב ג'ונגלים עבותים עם מרחקים גדולים לצייר.
כמה משימות במשחק יתקיימו במהלך הגשמים או הלילה, וסוגים שונים של בעלי חיים, כגון תנינים או פרות, אוכלוסיית הסביבה הטרופית.
האינטליגנציה המלאכותית של האויבים מנסה לדמות דמויות אנושיות בעלי שדה ראייה.
זה מאפשר לשחקנים לזחול דרך עשב גבוהה או להתחבא מאחורי השיחים מבלי להתגלות.
2 Sniper: Ghost Warrior הוא משחק ירי בגוף ראשון ומשחק טקטיקה שפותח על ידי City Interactive.
המנוע הגרפי של המשחק מאפשר לכדור לנוע ברוח אחרי הירייה, ותנאי צליפה כמו במציאות.
יציאת המשחק נקבעה בחודש אוגוסט 2012, אך Eurogamer הודיעו שהמשחק נדחה, ולבסוף הוא יצא ב-12 במרץ 2013.
Small nucleolar RNAs) snoRNAs) הן משפחת מולקולות ncRNA בגודל 60–300 בסיסים הנמצאות בגרעינון ומשתתפות בתהליכים הקשורים בעיבוד ושינוי מולקולות RNA וכן מבקרות את תהליך השחבור החליפי.
לצורך יצירת הריבוזום ובעיקר להקל על התקפלותו ויציבותו, מולקולות snoRNA מעבדות את תעתיקי ה-pre-rRNA כך שיתאימו ליצירת הריבוזום.
חיתוך pre-rRNA לגדילים קטנים יותר.
כל גן מקודד לגדילי rRNA המשתייכים במשותף ליחידה הקטנה וליחידה הגדולה של הריבוזום.
על כן לאחר השעתוק נחתך ה-pre-rRNA לגדילים המתאימים.
Snapdeal.com הוא שוק מקוון אשר משרדיו הראשיים בניו דלהי, הודו.
החברה הוקמה בשנת 2010 על ידי קונאל באל (Kunal Bahl), בוגר וורטון ורוהיט בנסאל (Rohit Bansal) שלמד ב IITD (מכון טכנולוגי בדלהי).
האתר המקוון הצליח לצבור קהל משתמשים עצום במהירות ותוך שנתיים כבר היה ל-3 בגודלו בהודו (אחרי Amazon ו Flipkart) עם מעל 20 מיליון משתמשים ומעל 4 מיליון מוצרים למכירה.
סנאפדייל, פלטפורמת המכירות המובילה בהודו, השיקה את 'חנות הגאווה האלקטרונית של הודו' לקראת יום העצמאות ה -74 במדינה.
החנות האלקטרונית מציעה פריטים בעלי נושא פטריוטי.
יש בה גם מוצרים של אומנים הודים, אורגים, אומנים ויזמות נשים.
ב -12 החודשים האחרונים Snapdeal הוסיפה 75,000 ספקים של מוצרים קטנים לפלטפורמה וכעת יש יותר מ -500,000 מוכרים רשומים בפלטפורמה שלה.
למרות חייה הקצרים של החברה היא גייסה הון בקצב מהיר והיקפים חריגים:
יולי 2011: 45 מיליון דולר מ "Bessemer" ומשקיעים קיימים
50 מיליון דולר נוספים מ "eBay" ומשקיעים קיימים
פברואר 2014: 133 מיליון דולר בהובלת eBay, "Kalaari Capital" ומשקיעים קיימים
אוקטובר 2014: 627 מיליון דולר מ "Softbank"
ביוני 2010 רכשה את אתר הקניות הבנגלורוי Grabbon.com
באפריל 2012 רכשה את אתר קניות הספורט בדלהי "esportsbuy.com"
במאי 2013 רכשה את החנות המקוונת Shopo.in
Snarky Puppy (בתעתיק עברי: סנארקי פאפי, בתרגום חופשי: כלבלב ציניקן-סרקסטי) הוא הרכב פיוז'ן-ג'אז אינסטרומנטלי אמריקאי בהנהגת הבסיסט, המלחין והמפיק מייקל ליג.
ההרכב הוקם ב-2004 בדנטון, טקסס, ורבים מחברים נפגשו באוניברסיטת צפון טקסס.
ההרכב מונה היום קולקטיב של כ-40 מוזיקאים, המכונים ה"פאמ" (קיצור של המילה Family) באלבומים ובהופעות.
המוזיקאים מנגנים על מגוון רחב של כלי נגינה בהם גיטרות, קלידים, פסנתרים, תופים, כלי הקשה, כלי נשיפה וכלי מיתר.
חברים בלהקה הופיעו בעבר עם אמנים כאריקה באדו, מרקוס מילר, ג'סטין טימברלייק, רוי הרגרוב, סנופ דוג, דייוויד קרוסבי וקירק פרנקלין, וכן חברים בהרכבים נוספים.
ההרכב מרבה לשתף פעולה עם מוזיקאים אורחים.
ב-2014 זכו עם הזמרת להלה האת'ווי בפרס גראמי בקטגוריית הופעת ה-R&B הטובה ביותר עבור גרסת הכיסוי לשירה של ברנדה ראסל "Something" מהאלבום Family Dinner - Volume 1. ההרכב זכה בפרס פעם נוספת ב-2016, הפעם עם תזמורת המטרופול הדנית, בקטגוריית האלבום האינסטרומנטלי העכשווי הטוב ביותר על אלבומם המשותף, "Sylva".
ב-2017 זכה ההרכב בפרס גראמי בקטגוריית האלבום האינסטרומנטלי העכשווי הטוב ביותר, עבור אלבומם Culcha Vulcha.
בשנת 2023 זכו בפרס גראמי לאלבום האינסטרומנטלי העכשווי הטוב ביותר על Empire Central.
בהרכב משתתפים כ-40 מוזיקאים, מתוכם הרכב הליבה מונה את:
מייקל ליג - גיטרה בס, מקלדת בס, גיטרת בריטון
ג'סטין סטנטון - קלידים, חצוצרה, פלוגלהורן
מייק "מאז" מאהר - חצוצרה, פלוגלהורן
ג'יי ג'נינגס - חצוצרה, פלוגלהורן
כריס בולוק - סקסופון טנור, חליל צד, קלרינט, קלרינט בס
בוב ריינולדס - סקסופון טנור
רוברט "ספוט" סירייט - תופים
ג'ייסון "JT" תומאס - תופים
נייט וורת' - כלי הקשה
מרסלו וולוסקי - כלי הקשה
קייטה אוגאווה - כלי הקשה
סנורט היא מערכת למניעת חדירות (Intrusion Prevention System בקיצור: IPS) המנתחת תעבורה בזמן אמת ומדווחת על פעולות חשודות.
המערכת מבוססת קוד פתוח, נכתבה בשפת C ופותחה על ידי מרטין ראש (Martin Roesch) בשנת 1998.
כיום, תחזוקת המערכת נעשית על ידי חברת Sourcefire אשר בבעלות סיסקו מערכות (Cisco) מאז שנת 2013.
לסנורט מעל ל-4 מיליון הורדות וכ-500,000 משתמשים רשומים ונחשבת למערכת למניעת חדירה מהנפוצות בעולם.
בשנת 2009 נכנסה סנורט להיכל התהילה של מגזין InfoWorld כשנבחרה לאחת מתוך 36 תוכנות קוד פתוח הגדולות ביותר בכל הזמנים.
סנורט היא מערכת קלת משקל ורבת עוצמה המבוססת על ספריות libcap, היא מבצעת ניתוח תעבורה בזמן אמת ובכך מסוגלת לזהות חדירות ואיומים פוטנציאלים.
ניתוח תעבורת הרשת מתבצע בשלשה שלבים שונים:
מצב רחרחן מנות (Sniffer) - האזנה אחר תעבורת הרשת.
יומן מנות (Packet Logger) - תיעוד תעבורת הרשת לזיהוי וטיפול בבעיות שונות.
מערכת לאיתור חדירות רשת (Network Intrusion Detection System) - המערכת תעקוב אחר תעבורת הרשת, תנתח אותה ותבצע פעולות לפי הכללים שהוגדרו על ידי מנהל המערכת.
המערכת יכולה לזהות גם התקפות שונות, מערכות הפעלה, גלישת חוצץ, סריקת פורטים ועוד.
הפקת דוחו"ת תבוצע על פי בחירה לפי הפורמטים הבאים:
פורמט המתאים למסדי נתונים כגון: MySQL, Oracle, PostgreSQL.
ניתן להרחיב את המערכת בעזרת מספר הרחבות, חלקן רשמיות וחלקן פותחו על ידי גורם שלישי.
הרחבות אלה פותחו כדי להעניק למשתמש אפשרויות נוספות.
Snapseed (בתעתיק לעברית: סְנַאפְּסִיד) היא תוכנת עריכת תמונות חינמית שפותחה על ידי גוגל.
חברת Nik Software האמריקאית פיתחה את התוכנה בשנת 2011 ל-iPad, בהמשך השנה השיקה גרסה ל-iPhone ובשנה שלאחריה ל-windows.
עם השנים התווספו לה עוד ועוד אפשרויות נגישות ופשוטות לעריכת תמונות, לחובבנים ולמקצוענים בתחום.
לאחר שהשליטה בחברה עברה לידי גוגל בשנת 2012, הופסקה התמיכה בגרסה השולחנית.
ובשנת 2015 הושקה גרסה 2.0 של התוכנה, עם שיפורי ביצועים וממשק משתמש ובפעם זו אף עם תמיכה באנדרואיד.
כיום התוכנה זמינה כעת לבעלי מערכת Android 4.4 ואילך.
יישומון השנה ל-אייפד לשנת 2011- ניתן על ידי חברת אפל.
אחת מ-100 הישומונים הטובים ביותר ל-Android לשנת 2018- ניתן על ידי מגזין PC.
התוכנה מאפשרת פעולות פשוטות ואוטומטיות, ומנגד פעולות ידניות מותאמות אישית- וכך היא מתאימה עצמה לכלל המשתמשים.
התוכנה מאפשרת ביצוע של מגוון פעולות:
פיתוח תמונות RAW - פתיחה ועריכה של קובצי RAW DNG; שמירה ללא איבוד מידע או ייצוא כקובץ JPG.
כוונון תמונה - התאמה אוטומטית או ידנית של הצבעים והחשיפה באמצעות אפשרויות מדויקות לכוונון והתאמה.
פרטים - הבלטת מבנים בתמונות.
חיתוך - חיתוך לגדלים סטנדרטיים או באופן חופשי.
סיבוב - סיבוב של התמונה ב-90° או יישור של קו האופק אם הוא עקום.
פרספקטיבה - תיקון של קווים עקומים ושיפור הצורה של קו האופק או של בניינים.
איזון לבן - התאמת הצבעים של התמונה כך שהיא תראה טבעית יותר.
מברשת - ריטוש סלקטיבי של החשיפה, הרווייה, הבהירות או החמימות.
סלקטיבי - 'נקודת בקרה': ניתן למקם עד שמונה נקודות בתמונה ולהחיל את השיפורים באופן נקודתי.
תיקון - הסרה של מאפיין לא רצוי מתמונה.
דהייה בשוליים - הוספה של מעטפת חשוכה סביב הפינות.
טקסט - הוספה של טקסט רגיל או מעוצב.
עקומות - שליטה ברמת הבהירות של התמונה.
הרחבה - הגדלת משטח העבודה ומילוי החלל החדש.
טשטוש עדשה - הוספה של אפקט בוקה לתמונות (ריכוך הרקע).
זוהר - אפקט שמוסיף זוהר לתמונה.
ניגודיות טונלית - שיפור סלקטיבי של הפרטים באזורים הכהים, בגווני האמצע ובאזורים הבהירים.
HDR Scape - אפקט של ריבוי חשיפות.
דרמה – הוספת מראה דרמטי לתמונות (בסגנונות שונים).
גראנג' - יצירת מראה מחוספס.
סרט מגורען - יצירת מראה של פילם מודרני עם מנוע גרעיניות מציאותי.
וינטג' - שימוש בצבעוניות של פילם.
רטרולוקס - יצירת מראה רטרו בעזרת כתמי אור, שריטות וסגנונות פילם.
נואר - יצירת מראה של פילם שחור-לבן עם מנוע גרעיניות.
שחור-לבן - הפיכת התמונה לשחור-לבן.
מסגרות - הוספת מסגרות ושינוי הגודל שלהן.
חשיפה כפולה - שילוב בין שתי תמונות תוך בחירה ממצבי שילוב שונים, בהשראה של צילום בפילם ושל עיבוד תמונות דיגיטלי.
שיפור הפנים - חידוד המיקוד של העיניים, הוספת תאורה ספציפית לפנים והחלקת העור.
תנוחה - תיקון המנח בדיוקנאות, בעזרת מודלים תלת-ממדיים.
"So Am I" (בעברית: גם אני) הוא סינגל שהוקלט על ידי הזמרת-יוצרת האמריקאית אווה מקס.
השיר יצא לאור ב-7 במרץ 2019, כסינגל שני מתוך האלבום Heaven & Hell, על ידי חברת התקליטים אטלנטיק רקורדס.
הקליפ של השיר יצא גם הוא באותו היום.
מקס הצהירה שהשיר הוא על השונות והייחודיות של האנשים בעולם.
עם שחרור השיר הוא החל להצליח מאוד במצעדים ברחבי העולם ולהתברג במקומות גבוהים.
כמו כן, הגיע השיר אל המקום ה-13 במצעד הסינגלים הבריטי.
השיר נכתב על ידי אווה מקס, הנרי וולטר, מריה סמית', ויקטור ת'ל, בנג'מין דרבקוט, גיגי גרומבקר ורולו ספרקלי והופק על ידי הנרי וולטר גם כן.
השיר יצא בפורמט של הורדה דיגיטלית, ואף הועלה לספוטיפיי.
בנוסף לכך, סקרו בילבורד את השיר.
הוידאו קליפ של השיר, העלתה מקס לערוץ היוטיוב שלה את האודיו המלא של השיר.
כמו כן, הקליפ עצמו מראה את מקס שרה בבית ספר.
מקוםתאריםמכירותאוסטרליה (ARIA)פלטינה70,000בלגיה (BEA)זהב20,000בריטניה (BPI)כסף200,000דנמרק (IFPI Denmark)זהב45,000פולין (ZPAV)זהב10,000 מכירות + הזרמת מדיה בלבד
Snapshots (בעברית: תמונות) הוא אלבום האולפן השנים עשר של הזמרת-יוצרת הבריטית קים ויילד.
האלבום יצא לאור ב-26 באוגוסט 2011, על ידי חברות התקליטים קולומביה רקורדס וסוני מיוזיק גרמניה.
כמו כן, מתוך האלבום יצאו שני סינגלים וסינגל כפול.
האלבום הגיע למקום ה-14 במצעד האלבומים של גרמניה.
האלבום הופק על ידי אלכס ג'י, אלכס רטוויש, אנדרו מוריי וריקי ויילד.
ריקי ויילד הפיק לקים ויילד אלבומים רבים במהלך הקריירה שלה, כדוגמת Wilde Winter Songbook, ו-Here Come the Aliens.
בהמשך, עלתה גם גרסת הדלוקס שלו.
מדינה תאריך יציאה חברת תקליטים פורמט גרסה קטלוגגרמניה 5 באוגוסט 2011קולומביהתקליטור פרומו 88697941192 26 באוגוסט 2011 תקליטור • הורדה דיגיטלית רגילה 88697941172תקליטור מהדורה מיוחדת 88697959122 הורדה דיגיטלית מהדורת אייטונס G010002690274Kבריטניה 28 בנובמבר 2011סוני מיוזיק רגילה
Snowflakes (בעברית: פתיתי שלג) הוא אלבום האולפן הרביעי ואלבום חג המולד הראשון של הזמרת-יוצרת האמריקאית, טוני ברקסטון.
אלבומה הרביעי אשר יצא לאור ב-23 באוקטובר 2001, על ידי אריסטה רקורדס.
עם יציאתו נכנס האלבום אל המקום ה-119 במצעד הבילבורד 200.
רוב שירי האלבום הם גרסאות כיסוי לשירי חג מולד ידועים אך מספר שירים מהאלבום הם שירי R&B מקוריים אשר נכתבו והופקו ביחד עם בעלה קרי לואיס ואחד מהשירים נכתב והופק גם על ידי הזמר בייביפייס אשר עבד עם ברקסטון גם בעבר.
בנוסף ישנו באלבום רמיקס לאחד מהשירים המקוריים שברקסטון כתבה בשיתוף עם הראפר שאגי.
בנוסף לבייביפייס ברקסטון שיתפה פעולה גם עם המפיק אל.
איי ריד אשר עבד עם ברקסטון על אלבומיה הקודמים, צוות המפיקים פוק אנד טון (אשר עבדו עם אמנים ידועים נוספים כמו מריה קארי ומרי ג'יי בלייג'), המפיק זוכה הגראמי דארלי סימונס ואף גם עבדה עם אחותה תמר ברקסטון על כתיבת אחד משירי האלבום.
האלבום קיבל ביקורות מעורבות מהמבקרים אשר מצד אחד החמיאו לשירים המקוריים והשוו אותם לשירים קודמים של ברקסטון אך מצד שני אמרו כי הם נשמעים עכשוויים מדי בשביל להיות שירי חג מולד.
עם שחרורו האלבום הגיע למקום ה-119 בארצות הברית ובמקום ה-57 במצעד אלבומי ה-R&B וההיפ-הופ מה שהופך אותו לאלבום שלה שהגיע למיקום הנמוך ביותר במדינה בכל הקריירה שלה עד היום.
אך למרות זאת האלבום הגיע למעמד זהב במדינה.
"Snowflakes of Love" ו-"Christmas in Jamaica" יצאו כסינגלים רשמיים מהאלבום אך לא זכו להצלחה גדולה.
מדינהתאריך יציאהפורמטחברת תקליטיםמקורארצות הברית21 באוקטובר 2001תקליטור • קלטת שמעאריסטה
So80s Presents Sandra הוא מארז התקליטורים השני של הזמרת-יוצרת הגרמנייה סנדרה.
הוא יצא לאור ב-27 באפריל 2012, בהוצאת חברת התקליטים EMI מיוזיק גרמניה.
בתוך מארז התקליטורים נכללים מיטב להיטיה ושיריה של סנדרה – הוא כולל מיקסים ורמיקסים משופרים וגרסאות מחודשות.
המארז הגיע למקום החמישים במצעד האלבומים שבגרמניה.
בשנת 2009, הוציאה סנדרה את מארז התקליטורים הראשון והמקיף ביותר שלה עד כה The Platinum Collection, שכלל שלושה תקליטורים, בהם נמצאים מיטב להיטיה ושיריה, כולל שירים שלא הוציאה במהלך הקריירה שלה.
בשנת 2016, הוציאה את מארז התקליטורים השלישי שלה, The Very Best of Sandra.
כמו כן, במארז תקליטורים זה נמצאים שלל שירים שונים שנלקחו מאלבומיה של סנדרה, ביניהם "".
So-Called Chaos (בעברית: כאוס כביכול) הוא אלבומה השישי של הזמרת אלאניס מוריסט אשר יצא ב-18 במאי 2004.
בתקופה שקדמה להקלטות האלבום פגשה מוריסט את ארוסה לשעבר ראיין ריינולדס אשר מערכת היחסים איתו השפיעה על השירים באלבום בכך ששירי האלבום הפכו לשירים מאושרים, נינוחים ורגועים יותר ביחס לשירים הקודמים שלה.
מתוך האלבום יצאו 3 סינגלים כאשר הסינגל הראשון היה השיר "Everything".
השיר לא זכה להצלחה בארצות הברית כאשר הגיע למקום ה-76 במדינה (ובכך הפך לסינגל המוביל הכי פחות מצליח שלה במדינה) אך כן זכה להצלחה באירופה כאשר הגיע למקום ה-20 במצעד האירופאי הרשמי.
בנוסף גם הגיע למקום ה-15 באוסטרליה ולמקום ה-3 בקנדה.
מבחינת ביקורות השיר קיבל ביקורות מעורבות.
הסינגל השני מהאלבום היה השיר "Out Is Through" אך בשונה מהשיר הקודם הוא לא זכה להצלחה.
הסינגל השלישי היה השיר "Eight Easy Steps" אך גם הוא בדומה לסינגל הקודם לא זכה להצלחה.
בנוסף השיר "Excuses" גם יצא כסינגל אך בברזיל בלבד, אך לא זכה שם להצלחה כאשר לא הצליח להיכנס ל-40 העליונים.
ביקורות על האלבום היו מעורבות.
חלק מהמבקרים שיבחו את העובדה כי האלבום היה "נגיש" יותר לקהל הרחב ויותר מיינסטרמי ביחס לאלבומיה הקודמים אך חלק גם ציינו את זה כנקודת תורפה של האלבום בטענה שהיא איבדה את האופי המוזיקלי שלה לטובת מכירות והשמעות ברדיו.
האלבום הגיע למקום השני בקנדה ומכר 11,200 עותקים בשבוע הראשון ליציאתו.
בארצות הברית הוא הגיע בשיאו למקום ה-5 ומכר 287 אלף עותקים בשבועיים.
בעקבות כך זהו היה אלבומה הראשון של מוריסט שלא הגיע למקום הראשון במדינה וכשל מלהישאר יותר משבועיים בעשירייה הפותחת.
נכון למרץ 2012 האלבום מכר 474 אלף עותקים במדינה.
Snes9x הוא אמולטור של קונסולת המשחקים סופר נינטנדו אשר פותח עבור ווינדוס, macOS, לינוקס ו-FreeBSD.
כמו כן, האמולטור זמין כ"ליבת אמולציה" ברטרוארץ'.
פיתוח האמולטור החל לאחר שגארי הנדרסון וג'רמי קוט איחדו את שני האמולטורים עליהם עבדו- Snes96 ו-Snes97 בהתאמה, ויצרו אמולטור חדש, שקיבל את השם Snes9x.
רטרוארץ' מכיל כמה וכמה גרסאות שונות של האמולטור אשר ניתן להריץ בתוך רטרוארץ' כ"ליבות אמולציה" הקרויות 2002, 2005, 2005 פלוס, 2010, וכן את הגרסה העדכנית ביותר של האמולטור.
למעט הגרסה החדשה ביותר, שאר הגרסאות הן היסבים שונים של גרסאות קודמות של האמולטור אשר נועדו למחשבים אשר לא יכולים להריץ את הגרסה החדשה ביותר של Snes9x או של ליבות אמולציה אחרת של הקונסולה שיש ברטרוארץ'.
"Snowman" (בעברית: "איש שלג") הוא סינגל שיווקי שהוקלט על ידי הזמרת-יוצרת האוסטרלית סיה, מתוך אלבום האולפן השמיני שלה, Everyday Is Christmas.
השיר הפך לפופולרי בדצמבר 2020 בעקבות אתגר בטיקטוק.
אף על פי שלא יצא כסינגל, הצליח השיר להגיע למקום הראשון במצעד שבפינלנד.
"Snowman" הוכרז ברשתות החברתיות של סיה ב-7 בנובמבר 2017 והיה זמין להורדה דיגיטלית ב-9 בנובמבר 2017. כמו כן, הוא הופץ כסינגל שיווקי מתוך Everyday Is Christmas.
סיה ביצעה את "Snowman" בתוכנית הטלוויזיה "המופע של אלן דג'נרס", ובגמר העונה ה-15 של סדרת הטלוויזיה האמריקאית "The Voice".
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.
נכון לדצמבר 2020, מונה הצפיות של הקליפ עומד על כ-58 מיליון צפיות.
הווידאו קליפ הרשמי של השיר שפורסם בשנת 2020, צבר למעלה מ-23 מיליון צפיות.
מדינהתאריך יציאהפורמטגרסהחברת תקליטיםמקורעולם9 בנובמבר 2017הזרמת מוזיקה • הורדה דיגיטליתרגילהאטלנטיק • מאנקי פאזל9 בדצמבר 2020וידאו סטרימינגגרסת טיקטוק איטית
Snyk היא חברת אבטחת מידע ישראלית-בריטית, העוסקת באבטחה של תוכנה המבוססת על רכיבי קוד פתוח.
החברה הוקמה ב-2015 על ידי יוצאי יחידה 8200: גיא פודחרני, אסף חפץ ודני גרנדר.
החברה החלה את פעילותה בתל אביב ובלונדון, ובהמשך עבר מטה החברה לבוסטון שבארצות הברית, ושם נמצאים מרבית עובדיה.
השלוחה הישראלית של החברה היא סניק ישראל בע"מ.
מנכ"ל החברה מאז הקמתה היה גיא פודחרני, וביוני 2019 החליף אותו בתפקיד זה פיטר מקיי, מראשוני המשקיעים בחברה, ופודחרני מונה לנשיא החברה.
בשונה ממרבית חברות אבטחת המידע, קהל היעד של סניק הוא מפתחי תוכנה, להם היא מספקת כלים לאיתור חולשות אבטחה ברכיבי קוד פתוח שקיבלו, ולפתח יישומים מאובטחים.
באוקטובר 2020 רכשה החברה את חברת DeepCode.
בינואר 2021 רכשה החברה את חברת Manifold, ועובדי החברה הנרכשת השתלבו ב-Snyk.
במאי 2021 רכשה החברה את חברת FossID.
באוקטובר 2021 רכשה החברה את חברת CloudSkiff.
ביוני 2023 רכשה החברה את הסטארט-אפ הישראלי Enso Security.
בשנת 2016 גייסה החברה גיוס ראשוני בסך שלושה מיליון דולר.
במרץ 2018 גייסה החברה שבעה מיליון דולר.
בספטמבר 2018 גייסה החברה 22 מיליון דולר.
בספטמבר 2019 גייסה החברה 70 מיליון דולר.
בינואר 2020 גייסה החברה 150 מיליון דולר לפי שווי של מיליארד דולר, ובכך הפכה לחד-קרן.
בספטמבר 2020 גייסה החברה 200 מיליון דולר לפי שווי של 2.6 מיליארד דולר.
במרץ 2021 גייסה החברה 175 מיליון דולר, ובנוסף רכשו משקיעים 125 מיליון דולר מהמייסדים והעובדים.
בספטמבר 2021 גייסה החברה 300 מיליון דולר לפי שווי של 8.5 מיליארד דולר, ובנוסף משקיעים קיימים רכשו מניות ב-230 מיליון דולר מעובדים וממשקיעים אחרים.
בדצמבר 2022 גייסה החברה 196 מיליון דולר לפי שווי של 7.4 מיליארד דולר, בין השאר מקרן ההשקעות של קטר (Qatar Investment Authority).
"So Close" הוא סינגל של הצמד השוודי, NOTD, והדי ג'יי הגרמני, פליקס ין, בשיתוף פעולה הלהקה האמריקאית, קפטין קאטס , והזמרת-יוצרת האנגלייה, ג'ורג'יה קו.
הסינגל יצא, על ידי יוניברסל מיוזיק גרופ, ב-2 בנובמבר 2018.
נכון לאוקטובר 2021, השיר הושמע למעלה מ-304 מיליון פעמים בספוטיפיי.
הווידאו קליפ הראשון של השיר, שבויים על ידי מיילס & אייג'יי, יצא בערוץ היוטיוב של NOTD, ב-3 בדצמבר 2018. נכון לאוקטובר 2021, הווידאו קליפ נצפה למעלה מ-5 מיליון פעמים.
הווידאו קליפ השני של השיר, בכיכובה של ילדת השער של גיליון בגדי הים של ספורטס אילוסטרייטד, קמילה קוסטק , הועלה לערוץ היוטיוב של קוסטק ב-27 ביוני 2019. נכון לאוקטובר 2021, הווידאו קליפ נצפה למעלה מ-137 אלף פעמים.
Snow in California (בעברית: שלג בקליפורניה) הוא שיר שהוקלט על ידי הזמרת-יוצרת האמריקאית אריאנה גרנדה, מתוך המיני-אלבום הראשון שלה, Christmas Kisses.
השיר יצא לאור ב-3 בדצמבר 2013, על ידי חברת התקליטים ריפבליק רקורדס, כסינגל השלישי מתוך המיני-אלבום.
השיר הגיע למקום הרביעי במצעד שירי החג הדיגיטליים.
השיר נכתב על ידי אריאנה גרנדה, רידיק-טיינס, לאון תומאס השלישי, קנת' "בייבי פייס" אדמונדס ואנטוניו דיקסון והופק על ידי הרסקלים, בייביפייס ואנטוניו דיקסון.
את השיר הפיצו כסינגל לאחר שגרסת הכיסוי לשיר "Last Christmas" של ואם!
ו-"Love Is Everything" הופצו כסינגלים לקידום המיני-אלבום.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-53 מיליון השמעות.
אזורתאריך יציאהפורמטחברת תקליטיםמקורעולם3 בדצמבר 2013הזרמת מוזיקה • הורדה דיגיטליתריפבליק
Snowfall: The Tony Bennett Christmas Album (בעברית: "שלג יורד: אלבום חג המולד של טוני בנט") הוא האלבום ה-26 ואלבום חג המולד הראשון של הזמר האמריקאי טוני בנט.
את האלבום הוציאה חברת התקליטים קולומביה רקורדס לאור ב-6 באוקטובר 1968. הוא הופק בידי רוברט פרנון.
האלבום Snowfall: The Tony Bennett Christmas Album היה שיתוף הפעולה הראשון בין בנט ופרנון, על-אף שהיו ידידים טובים עוד בשנות ה-50. פרנון, שבדרך כלל עושה את עבודות ההפקה שלו בלונדון שב, הגיע לניו יורק לאחת משתי הפגישות בהן הצמד הפיק את האלבום.
שש רצועות הוקלטו באולפנים של חברת התקליטים קולומביה רקורדס בניו יורק, והארבע הנותרים בלונדון.
האלבום פורסם מחדש בשנת 1994 בפורמט תקליטור, הכולל עטיפה ורצועת בונוס חדשה בשם "I'll Be Home for Christmas".
רצועה זו הוקלטה במהלך הופעה חיה של בנט ב-The Jon Stewart Show.
So Called Life (בתרגום חופשי לעברית: "גם כן חיים" או בסלנג: "חיים, עאלק") הוא סינגל של להקת הרוק הקנדית ת'רי דייז גרייס.
הסינגל יצא לאור ב-29 בנובמבר 2021 כסינגל המוביל מתוך אלבום האולפן השביעי של הלהקה, Explosions.
השיר הפך זמין בשירותי סטרימינג ב-1 בדצמבר.
השיר תואר על ידי המבקרים כשייך לסוגת ההארד רוק.
השיר במפעם של 160 BPM, בסולם רה מז'ור, והוא נמשך שלוש דקות ו-26 שניות.
את השיר כתבו מאט וולסט, בראד וולסט, ברי סטוק, ניל סנדרסון וטד ברונר, והווארד בנסון היה אחראי על ההפקה.
בראד וולסט, הבסיסט של הלהקה, הסביר בריאיון עם ג'ייב פאטרסון מ-"Two Doods Reviews" איך נכתב השיר:
הקליפ לשיר עלה לראשונה ב-29 בנובמבר, ובוים על ידי ג'ון וולפיין.
הבמאי ג'ון וולפין הסביר בריאיון איך הקליפ נוצר:
במצעד הרוק הקנדי נכנס השיר למקום ה-41, ולאחר מכן טיפס עד למקום השמיני.
השיר הגיע לאותו המקום גם במצעד ההשמעות של רוק ואלטרנטיבי של הבילבורד.
השיר הגיע למקום הראשון במצעד הרוק המיינסטרימי של מגזין הבילבורד.
במצעד שירי הרוק והאלטרנטיבי החמים של הבילבורד הגיע השיר למקום ה-32. מדובר בשיר ה-16 של הלהקה שמגיע למקום הראשון במצעד של הבילבורד, מה שהשווה את ההישג המקביל של להקת שיינדאון, שחולקת איתה את המקום הראשון במספר הסינגלים שהגיעו למקום הראשון במצעד הרוק המיינסטרימי.
בנוסף הגיע השיר למקום ה-11 במצעד מכירות השירים האלטרנטיביים הדיגיטליים של הבילבורד.
ב-9 באפריל 2022, הגיע השיר למקום הראשון גם במצעד הבינלאומי של רדיו זה רוק.
אזור תאריך פורמט חברת תקליטים מקורות קנדה 29 בנובמבר 2021 רדיו להיטים עכשוויים RCA עולם 1 בדצמבר 2021 הורדה דיגיטלית ארצות הברית 6 בדצמבר 2021 רדיו להיטים עכשוויים
So Far So Good (בעברית: בינתיים הכל טוב) הוא אלבום האולפן הרביעי של הצמד הדיג'יים האמריקאים הצ'יינסמוקרס.
האלבום יצא לאור ב-13 במאי 2022, על ידי חברות התקליטים דיסרופטור רקורדס וקולומביה רקורדס.
בניגוד לפרויקטים הקודמים של הצמד, האלבום הזה לא כולל אף אמנים, אבל כולל קרדיטים להפקה של איאן קירקפטריק ואיתן סנורק, וקרדיטים כתיבת כריס מרטין, אמילי וורן, טי-פיין אייקון.
האלבום עלה לראשונה במקום הראשון 1 במצעד אלבומי הדאנס/אלקטרוני המובילים של בילבורד.
לאלבום הזה קדמו סינגלים, "High" ו-"IPad" וכן הסינגל השיווקי "Rptide".
הראשון הגיע למקום ה-57 במצעד בילבורד הוט 100, בעוד השניים האחרונים הגיעו למקום השישי ובמקום התשיעי במצעד ה-בילבורד מצעד שירי הדאנס/אלקטרוני, בהתאמה.
ב-8 ביוני 2022, The Chainsmokers באמצעות טוויטר הכריזו על שיר חדש, The Fall כשיתוף פעולה עם Ship Wrek, ויצא ב-10 ביוני, בתור So Far So Good (+ The Fall), ב-Apple Music, 2 שירים חבויים יכולים גם להיראות כרצועה 1 ורצועה 2, שעשויות להצביע על גרסת דלוקס של אלבום זה.
"Riptide" כולל קולות רקע של אמילי וורן.
"In Too Deep" כולל שירה לא מוכרת של קלואי ג'ורג'.
+ תאריכי יציאות לאור ופורמטים עבור So Far So Goodמדינהתאריךפורמטחברת תקליטיםמקורעולם13 במאי 2022הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטוריםקולומביה
Snow White and the Seven Dwarfs הוא פסקול סרט הקולנוע "שלגיה ושבעת הגמדים" של חברת וולט דיסני משנת 1937, ובולט כאלבום הפסקול הראשון שיצא לאור באופן מסחרי.
האלבום הורחב ויצא מחדש מספר רב של פעמים.
שירים שלא נעשה בהם שימוש בסרט
שירים שנכתבו לסרט אך לא נעשה בהם שימוש כוללים שני שירים לגמדים:
"Music in Your Soup" (הסצנה הנלווית הייתה מונפשת לחלוטין, אם כי לא צבועה, לפני שנמחקה מהסרט)
"Snow on the Beach" (בעברית: "שלג על החוף") הוא שיר שהוקלט על ידי הזמרת-יוצרת האמריקאית טיילור סוויפט, בהשתתפות הזמרת-יוצרת האמריקאית לנה דל ריי.
את השיר הוציאה לאור חברת התקליטים ריפבליק רקורדס ב-21 באוקטובר 2022, ביחד עם שאר רצועות אלבום האולפן העשירי של סוויפט, Midnights.
נכתב והופק על ידי סוויפט וג'ק אנטונוף, וזכה להצלחה בין-לאומית מבלי שיצא כסינגל.
גרסה נוספת, הכוללת השתתפות גדולה יותר של דל ריי בשיר, נכללה במהדורת ה-The Til Dawn של Midnights, שיצאה לשירותי הסטרימינג ב-26 במאי 2023
לאחר יציאתו דורג במקום הרביעי במצעד הבילבורד הוט 100 – מיקום השיא של דל ריי באותו המצעד.
כמו כן, הוא נכנס לעשרת השירים הפותחים במצעדי המוזיקה באוסטרליה, מלזיה, קנדה, קרואטיה, הודו, אירלנד, ניו זילנד, הפיליפינים, פורטוגל, סינגפור, הממלכה המאוחדת ווייטנאם.
"Snow on the Beach" הופיע במקום השלישי במצעד שירי הספוטיפיי העולמי וצבר למעלה מ-15 מיליון השמעות ביממה אחת – שיא של כל הזמנים לשיתוף פעולה בין שתי נשים, כשהקודמות שהחזיקו בו היו הזמרות-יוצרות האמריקאיות ליידי גאגא ואריאנה גרנדה, עם שירן "Rain on Me", הלקוח מ-Chromatica.
ב-16 בספטמבר הועלה סרטון טיקטוק קצר בשם "The making of Midnights" ובו אושר כי מפיק האלבום הוא ג'ק אנטונוף, שעבד עם סוויפט החל מהוצאת אלבום האולפן החמישי שלה, 1989 (2014).
הפרק השלוש-עשרה עלה כמה ימים לאחר מכן, ובו חשפה סוויפט את הרצועה הרביעית מתוך האלבום, "Snow on the Beach".
גרסה מורחבת של השיר, הכוללת השתתפות גדולה יותר של דל ריי בחלוקת הקולות בו, יצאה לאור ב-26 במאי כחלק ממהדורת ה-Midnights: The Til Dawn Edition, לצד רמיקס לשיר "Karma" בהשתתפות הראפרית אייס ספייס והרצועה "Hits Different".
בסרטון קצר שהעלתה לחשבון האינסטגרם שלה אמרה סוויפט ש-"Snow on the Beach" עוסק במצב ה"חלומי" בו שני אנשים מתאהבים זה בזה בו-זמנית.
היא השוותה את הנדירות של התופעה הזו לשלג שיורד בחוף הים.
על דל ריי אמרה כי מדובר באחת האמניות המוזיקליות האהובים עליה ביותר..
בפברואר 2023 הצהירה דל ריי בריאיון שנכתב לעיתון הבילבורד כי השתתפותה בשיר הייתה מזערית, כיוון שהיא סברה שישנם עוד מוזיקאים המשתתפים בו.
אילו הייתה יודעת שהדבר היה שגוי, הייתה היא שרה את הבית השני כמו שסוויפט הציעה מלכתחילה – אמרה.
ב-Bustle, היא אמרה את הדברים הבאים על שיתוף הפעולה עם לנה:
"Snow on the Beach" הוא בלדת פופ באורך של ארבע דקות ושש עשרה שניות בעלת קצב יחסית איטי.
החלקים האינסטרומנטליים בו הזכירו לחלק ממאזיניו מוזיקת חג מסורתית.
כמו כן, נעשית מחווה לשירה של ג'נט ג'קסון "All for You", שיצא לאור ב-2001.
"Snow on the Beach" צבר במהלך היום הראשון לצאתו למעלה מ-15 מיליון השמעות ברשת הסטרימינג ספוטיפיי – שיא עבור דואט נשי, שהוחזק לפני על ידי ליידי גאגא ואריאנה גרנדה עם השיר "Rain on Me" (2020).
הוא נכנס לראשונה למצעד הבילבורד גלובל 200 במקום השלישי עם כ-84.3 מיליון השמעות בסטרימינג ו-4,700 עותקים דיגיטליים שנמכרו בשבוע הראשון לפרסומו.
בארצות הברית הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו.
"Snow on the Beach" דורג בשיאו במקום הרביעי עם 37.2 השמעות בסטרימינג, 2,600 עותקים דיגיטליים שנמכרו ו-615,000 השמעות ברדיו בשבוע.
זה רשם את השיר הראשון של דל ריי שהגיע לחמשת השירים הפותחים של המצעד.
"Snow on the Beach" דורג במקום השלישי בקנדה הוט 100 וקיבל תואר פלטינה על נתוני המכירות שלו במדינה על ידי איגוד תעשיית ההקלטות הקנדי.
ב הגיע למקום הרביעי, וקיבל תואר כסף מאיגוד תעשיית ההקלטות הבריטי.
גם בניו זילנד התמקם כשיר הרביעי בתרשים המצעד השבועי, וקיבל תואר זהב על נתוני המכירות שלו במדינה.
"Snow on the Beach" דורג בין עשרת השירים הפותחים במצעדי הפזמונים של מלזיה, סינגפור, אוסטרליה, אירלנד, הפיליפינים, וייטנאם, הודו, פורטוגל וקרואטיה.
"Snow on the Beach" בוצע כשיר הפתעה באצטדיון אליג'אנט בלאס וגאס ב-24 במרץ 2023. סוויפט הציגה את השיר בכך ששיבחה את האלבום החדש של לנה דל ריי, Did You Know That There's a Tunnel Under Ocean Blvd, והביעה את הערצתה לזמרת.
So Far Gone הוא המיקסטייפ השלישי של הראפר הקנדי דרייק.
המיקסטייפ יצא לאור ב-13 בפברואר 2009, תחת חברת התקליטים שלו October's Very Own.
המיקסטייפ היווה כזרז מרכזי בהשקת הקריירה של דרייק בקנה מידה בינלאומי, והתקבל באופן חיובי על ידי מבקרים מקצועיים ומעריצי היפ הופ כאחד.
הרצועות "Best I Ever Had" ו-"Successful" יצאו כסינגלים מתוך המיקסטייפ, וזכו להצלחה רבה בבילבורד הוט 100 האמריקאי.
המיקסטייפ קודם באמצעות מסיבת הוצאה בטורונטו עם דרייק ולברון ג'יימס.
אמנים כגון עומאריון, לויד, ליקה לי, ליל ויין ובאן בי סיפקו שירה אורחת במיקסטייפ.
המיקסטייפ עזר להשקת הקריירה של המפיקים 40 ובוי-1דה, שתרומתם לניהול האמנותי של הפרויקט זכתה לשבחים מצד המבקרים.
ב-15 בפברואר 2019, לרגל חגיגות העשור לצאת המיקסטייפ, המיקסטייפ יצא לראשונה לשירותי הזרמת המוזיקה המסחריים.
So Far Gone הוא מיני-אלבום הבכורה של הראפר והזמר הקנדי דרייק.
המיני-אלבום יצא לאור ב-15 בספטמבר 2009 באמצעות קאש מאני רקורדס, יוניברסל מוטאון רקורדס ויאנג מאני אנטרטיינמנט.
זו הוצאה מחודשת של המיקסטייפ השלישי שלו, שיצא לאור ב-13 בפברואר 2009. המיני-אלבום מכיל חמש רצועות מתוך המיקסטייפ, לצד שני שירים חדשים.
המיני-אלבום מכיל הופעות אורח של טריי סונגז, ליל ויין, באן בי ויאנג ג'יזי.
המיני-אלבום נתמך על ידי שלושה סינגלים: "Best I Ever Had", "Successful" בהשתתפות טריי סונגז וליל ויין ו-"I'm Goin' In" בהשתתפות ליל ויין ויאנג ג'יזי.
באפריל 2010, המיני-אלבום זכה בקטגוריית "תקליט הראפ של השנה" בטקס פרסי ג'ונו לשנת 2010.
המיני-אלבום נכנס למצעד הבילבורד 200 במקום השישי, עם 73,000 עותקים שנמכרו בארצות הברית בשבוע הראשון.
עד אוגוסט 2016, מכר האלבום 785,000 עותקים בארצות הברית.
מקוםתאריםמכירות קנדה (Music Canada) זהב 40,000 ארצות הברית (RIAA) זהב 785,000
"Snow" (בעברית: "שלג") הוא סינגל שהוקלט על ידי הזמרת הישראלית עדי אולמנסקי.
יצא לאור ב-23 באוגוסט 2017 בהוצאה עצמאית, והוא נכלל הרצועה הרביעית במיני-אלבום השני של הזמרת, .
גרסת ה"שואו" של השיר נכללה כרצועה ה-12 והאחרונה באלבום האולפן השני שלה, Bad Intentions.
השיר נכתב על ידי אולמנסקי, שגם הפיקה אותו לצד איבס ברלין.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-180 אלף השמעות.
תחילה לא הופק עבורו וידאו קליפ רשמי, אך קטע אודיו שלו פורסם בערוץ היוטיוב הרשמי של אולמנסקי.
אולם ב-7 במאי פרסמה את הקליפ שלו.
הוא אף הגיע למקום החמישי ב.
"Snooze" הוא שיר של הזמרת-יוצרת האמריקאית סיזה, מתוך אלבום האולפן השני שלה, SOS (2022).
הוא נשלח לרדיו הקצבי העכשווי והרדיו האורבני העכשווי כסינגל השישי מתוך האלבום ב-25 באפריל 2023. סיזה כתבה את השיר עם המפיקים בייביפייס, דה רסקלס (לאון תומאס השלישי וקריסטופר רידיק-טיינס) ו-BLK.
השיר הגיע בשיאו למקום השביעי בבילבורד הוט 100, והיה לשיר השמיני של סיזה שהגיע לעשירייה הפותחת במצעד (והחמישי מתוך SOS).
הגרסה האקוסטית של השיר בהשתתפות הזמר הקנדי ג'סטין ביבר, המככב בווידאו קליפ הרשמי של השיר המקורי, יצאה לאור ב-15 בספטמבר 2023.
סיזה הוציאה לאור את אלבום האולפן הראשון שלה, Ctrl, ב-2017. זהו אלבום R&B העוסק בנושאים כמו שברון לב, והוא זכה להערכה רחבה על השירה של סיזה וסגנונו המוזיקלי, וכן על השפעתו הרגשית ואופיה של הכתיבה בו.
האלבום הביא את סיזה להצלחה במיינסטרים, והמבקרים ייחסו לו את ביסוס מעמדה כדמות מרכזית במוזיקת הפופ וה-R&B העכשווי אשר פורצת את גבולות ז'אנר ה-R&B.
לכן, אלבום האולפן הבא שלה זכה לציפייה רבה, והיא רמזה על צאתו כבר באוגוסט 2019, במהלך ראיון עם די ג'יי קרווין פרוסט.
מאפריל עד מאי 2022, סיזה הצהירה בכלי התקשורת כי היא סיימה לעבוד על האלבום בהוואי ואמרה כי הוא עתיד לצאת בקרוב.
מתוך רצון להתנסות בז'אנרים שעדיין לא שילבה בדיסקוגרפיה שלה, ראתה בעיני רוחה כי על האלבום לשלב סגנונות מוזיקליים שונים, או במילותיה, "קצת מהכל", מלבד ה-R&B ה"מסורתי" שהיה מרכיב יסוד ביצירות העבר שלה.
לרצועות רבות היה צליל של בלדה, רך או לבבי.
במהלך ראיון לבילבורד שפורסם בנובמבר 2022, סיזה חשפה את שם האלבום, וכן הצהירה כי הוא עתיד לצאת בחודש הבא.
ב-5 בדצמבר, פרסמה את רשימת הרצועות של האלבום בטוויטר.
מתוך 23 שירים, "Snooze" מופיע כרצועה השמינית.
האלבום יצא לאור כארבעה ימים לאחר מכן.
"Snooze" נכנס למקום ה-46 באוסטרליה, ה-36 בקנדה וה-29 בארצות הברית, בהתאמה.
הוא הגיע בשיאו למקום השלישי במצעד שירי ה-R&B/היפ-הופ של בילבורד.
השיר הפך ללהיט ונכנס למצעדים במדינות נוספות.
באוגוסט 2023, זכה השיר בתואר הפלטינה הכפולה מטעם איגוד תעשיית ההקלטות האמריקאי על מעל ל-2 מיליון עותקים.
מאוחר יותר באותו חודש, מיני-אלבום המאגד ארבע גרסאות של השיר, המכיל גרסה מואצת של השיר, יצא לאור להורדה דיגיטלית ולפלטפורמות הסטרימינג.
גרסה אקוסטית לשיר בהשתתפות הזמר הקנדי ג'סטין ביבר יצאה לאור ב-15 בספטמבר 2023.
ארגוןרשימהמיקוםמקורבילבורד100 השירים הטובים ביותר של 2023: בחירות הצוות22
"Snooze" שבר את שיא השיר שבילה את הזמן הארוך ביותר בצמרת מצעד שירי ה-R&B/היפ-היפ איירפליי של בילבורד לאחר שבילה 37 שבועות במקום הראשון.
כדי לקדם את פרסומו של הווידאו קליפ, סיזה פרסמה צילומי מאחורי הקלעים של הקליפ לאינסטגרם שלה ב-12 באוגוסט 2023. הקליפ הוקרן בבכורה ב-25 באוגוסט 2023 בערוץ היוטיוב של סיזה.
את הקליפ ביימו סיזה עצמה וברדלי קאדלר.
הוא כולל הופעות קמע של השחקנים יאנג מאזינו ווודי מקליין, והמוזיקאים ג'סטין ביבר ובני בלנקו, אשר כולם משחקים את מושאי האהבה של סיזה.
פרסתאריךקטגוריהתוצאהמקורפרס הווידאו קליפים של MTV11 בספטמבר 2024קליפ השנהה-R&B הטוב ביותר
"So American" (בעברית: "כל כך אמריקאי/ת") הוא שיר של הזמרת-יוצרת האמריקאית אוליביה רודריגו שיצא לאור ב-22 במרץ 2024 על ידי חברת התקליטים גפן רקורדס.
ב-26 ביוני 2023 אוליביה רודריגו הכריזה באופן מפתיע על האלבום השני שלה, Guts, אשר ייצא לאור ב-8 בספטמבר 2023. רודריגו ציינה כי האלבום עוסק ב-"כאב ההתבגרות ובניסיון להבין מי אני בשלב זה של חיי".
לדבריה, התקופה בין הגילאים 18 ל-20 הייתה עבורה אינטנסיבית, מלאה בשינויים ותחושת מבוכה, והאלבום משקף את התהליך הזה.
רוב השירים באלבום נכתבו במהלך השנה ה-19 לחייה, אשר לדעתה של רודריגו הייתה מלאה בבלבול, טעויות ו"תחושת נעורים קלאסית".
רודריגו עבדה כמעט אך ורק עם דניאל ניגרו, השותף היצירתי שלה, וכתבה מעל 100 שירים לאלבום זה, מתוכם נבחרו השירים הסופיים.
רודריגו עבדה על כ-25 שירים במהלך ההקלטות לאלבום Guts, אך רק 12 מהם נבחרו להיכנס לאלבום.
היא רמזה שחלק מהשירים שלא נכללו עשויים להתפרסם בעתיד.
הביקורות על האלבום היו חיוביות מאוד.
מגזין רולינג סטון כינה את Guts כ"קלאסיקה מיידית", והניו יורק טיימס החמיא לרודריגו ככותבת שירים עם עומק נדיר.
רודריגו והשחקן הבריטי לואי פרטרידג' החלו לעורר שמועות על קשר רומנטי באוקטובר 2023, ואישרו את הקשר בדצמבר כאשר צולמו מתנשקים.
מאז פרטרידג' תומך בהופעותיה ובהופעותיה בסיבוב ההופעות "Guts World Tour", והוא אף עזר לה להכריז על התאריכים לסיבוב הופעות באסיה ובאוסטרליה.
רודריגו הכריזה על המהדורה המורחבת במהלך הופעתה הראשונה בשיקגו במהלך סיבוב ההופעות שערכה, כאשר הציגה שלט בסוף ההופעה שבו נכתב: "Guts Deluxe Out Friday", להפתעת הקהל.
השיר "So American" יצא במרץ 2024, ונראה כי הוא נכתב בהשראת הקשר של רודריגו עם פרטרידג'.
בשיר, רודריגו מתארת את תחושותיה כלפי בן זוג שאינו אמריקאי, כולל שורות על כך שהוא מקניט אותה על מנהגיה האמריקאיים.
רודריגו חשפה בסטורי באינסטגרם ש-"So American" הוא השיר האהוב עליה ביותר מבין השירים החדשים שנוספו לאלבום.
השיר "So American" מתואר כשיר אהבה עדין ומלא רגש, בסגנון שונה משירי הפרידה והכאב שאפיינו את יצירותיה הקודמות של רודריגו.
בשיר, רודריגו מזכירה נהיגה "בצד ימין של הכביש" ואת העובדה שהגבר שהיא אוהבת אוהב לומר שהיא "כל כך אמריקאית" - מנהג בריטי מוכר.
עם צאתו של השיר, סומנה מגמה בה רודריגו ממשיכה להשתמש בסמלים אמריקאיים בשיריה, כמו שעשתה גם בשיר "All-American Bitch", ומציינת שהאהוב שלה מתייחס אליה כ"אמריקאית טיפוסית".
השיר הופק על ידי דן ניגרו, המפיק הקבוע של רודריגו, ומאופיין בסגנון רומנטי שמבטא את התשוקה וההתלהבות של אהבה צעירה.
השיר משלב בס דינאמי, קצב גיטרות מקפיץ, וקלידים באווירה של להיטי עידן חדש ישנים, מה שהופך אותו לשילוב של פופ ורוק.
השיר תואר כבעל "אווירה קלילה אך מלאת עוצמה".
רודריגו ביצעה לראשונה את "So American" במהלך סיבוב ההופעות Guts World Tour בהופעה בדבלין, אירלנד ב-30 באפריל 2024, בנוכחותו של לואי פרטרידג'.
במהלך ההופעה היא שינתה את מילות השיר לגרסה רומנטית יותר, ואמרה בסוף הפזמון: "'Cause I'm in love".
לאחר מכן, רודריגו ביצעה את השיר "So American" כחלק מסיבוב ההופעות, והשיר הפך לאחד מהביצועים הבולטים והאישיים במופע שלה.
השיר נכלל ברשימת השירים במופע בסמוך לשירים "Jealousy, Jealousy" ו-"Lacy", והיווה חלק מחלקו השני של המופע, שהיה יותר רוקיסטי.
So Close to What הוא אלבום האולפן השלישי של הזמרת הקנדית טייט מקריי.
האלבום יצא לאור ב-21 בפברואר 2025, בהוצאת חברת התקליטים RCA רקורדס.
בדצמבר 2023 מקריי הוציאה את אלבומה השני, Think Later, שכלל שינוי סגנון למוזיקת דאנס-פופ בטוחה וסקסית יותר.
הסינגל המוביל מהאלבום, "Greedy", הגיע למקום השלישי במצעד הבילבורד הוט 100, והאלבום עצמו נכנס לעשירייה הפותחת.
באביב 2024 היא יצאה לסיבוב הופעות עולמי רחב, שבו הציגה את כישורי הריקוד שלה.
במהלך סיבוב ההופעות היא המשיכה לכתוב שירים, מה שהוביל ליצירת האלבום So Close To What.
הופעתה הראשונה באצטדיון מדיסון סקוור גארדן התקיימה באוגוסט 2024, שם ביצעה לראשונה את השיר "It's OK I'm OK".
מקריי חשפה שהאלטר-אגו שלה, "טטיאנה", דמות שהיא אימצה בסיבוב ההופעות הקודם שלה, כתבה חלק ניכר מהשירים, כולל "Sports Car".
באירוע האזנה שנערך בלוס אנג'לס על ידי ספוטיפיי, מקריי הסבירה ששם האלבום משקף את תחושותיה בגיל 21 - בין בגרות לתפיסת העצמי במדיה.
מקריי נאלצה להתמודד עם הדלפת שירים מתוך האלבום בתחילת שנת 2025. היא סיפרה שהייתה "הרוסה" כאשר גילתה שהפרויקט כולו עלה לרשת לפני מועד ההשקה המתוכנן וציינה שהגרסאות שהודלפו לא היו סופיות, חלק מהמילים וההפקה עדיין לא היו מוגמרים, דבר שהקשה עליה במיוחד.
האירוע נחשף במהלך מסיבת האזנה של האלבום שנערכה ב-18 בפברואר 2025 בלוס אנג'לס, בשיתוף עם ספוטיפיי.
בעקבות ההדלפה, מקריי החליטה לכתוב שירים חדשים כדי להחזיר לעצמה תחושת שליטה, בהם "Like I Do" ו-"Bloodonmyhands".
הסינגל המוביל מהאלבום, "It's OK I'm OK", יצא לאור ב-12 בספטמבר 2024.
ב-24 בינואר 2025, מקריי הוציאה את הסינגל השלישי מתוך האלבום, "Sports Car" הכולל גם קליפ שהושק יחד עם הסינגל.
השיר נכתב והופק על ידי ראיין טדר, גרנט בוטין וג'וליה מייקלס.
הקליפ בוים על ידי ברדיה זיינלי ועוצב על ידי ברט אלן נלסון.
במהלך הצילומים מקריי התנסתה לראשונה בחבישת פאות, מה שהיא תיארה כמהלך מפחיד אך מרגש.
ב-20 בפברואר, ערב לפני יציאת האלבום, מקריי ביצעה שירים מהאלבום בשידור חי בטיקטוק לראשונה.
ביום צאת האלבום הוציאה וידאו קליפ לשיר "Revolving Door" המשתמש בטכניקות של האצת מהירות והרצה לאחור כדי להמחיש את תחושת חוסר הוודאות והמעגליות.
ב-1 במרץ 2025 מקריי הופיעה בפעם השנייה בתוכנית "סאטרדיי נייט לייב" וביצעה שני שירים מתוך האלבום - "Sports Car" ו-"Dear God".
בהופעה הראשונה, של השיר "Sports Car", מקריי הופיעה על במה עם כיסאות מתכת ומוקפת ברקדנים גברים בחליפות שצילמו אותה במהלך הביצוע.
בהופעה השנייה, של השיר "Dear God", היא חזרה לבמה דומה בעיצוב מינימליסטי, והגישה ביצוע רגשי ואיטי יותר.
מקריי הופיעה לראשונה על הבמה המרכזית בטקס פרסי הווידאו קליפים של MTV לשנת 2025 שנערך ב-7 בספטמבר בזירת UBS באלמונט, ניו יורק.
היא פתחה את הופעתה בגרסה מינימליסטית ואורקסטרלית לשיר "Revolving Door", בלבוש ביקיני לבן מעוטר בתכשיטים נוצצים.
במהלך ההופעה הופיעו לצידה רקדנים גבריים חשופי חזה, שיצרו אפקט דרמטי כאשר "קפאו" ואז חזרו לחיים עם התפתחות ההופעה.
בהמשך ההופעה עברה מקריי לשיר "Sports Car", כשהיא משלבת ריקודים אנרגטיים, פופינג וטוורקינג.
לקידום האלבום, מקריי תצא לסיבוב הופעות Miss Possessive Tour, שאמור להתפרש על פני 50 מופעים ברחבי צפון אמריקה, דרום אמריקה ואירופה, עם מופעי החימום ביני וזארה לארסון.
סיבוב ההופעות צפוי להתחיל במרץ 2025 עם הופעה ראשונה במרכז פפסי שבמקסיקו סיטי וזארה לארסון תפתח את ההופעות באמריקה הצפונית והדרומית, בעוד ביני תצטרף להופעות באירופה ובבריטניה.
באלבום מקריי עבדה עם מפיקים כמו ראיין טדר, גרנט בוטין, אמיל הייני ולוסטבוי.
בנוסף, היא שיתפה פעולה במיוחד עם איימי אלן וג'וליה מייקלס, אותן היא מתארת ככותבות שירים יוצאות דופן.
ישנם שני אמנים אורחים באלבום: פלו מילי, שמשתתפת בשיר "Bloodonmyhands", ובן זוגה של מקריי, דה קיד לארוי, בדואט "I Know Love".
מקריי סיפרה שביצוע השיר עם בן זוגה היה תהליך משעשע ומעט מלחיץ, מכיוון שלא היו רגילים לשיר ברצינות אחד מול השנייה.
נושא האלבום מתמקד בתחושות בלבול סביב התבגרות והתחושות הקיומיות של גיל 21.
מקריי תיארה את האלבום כנסיוני יותר מבחינה מוזיקלית ולירית, עם תעוזה שלא נראתה ביצירותיה הקודמות.
הרצועות הן בסגנון פופ עכשווי, עם השפעות משנות ה-2000 עם השפעות R&B וסינתיסייזרים.
מקריי הסבירה שהיא מתכננת את השירים כיום בצורה הוליסטית, תוך דמיון של ההופעה על הבמה והקהל ששר איתה.
השיר "Miss Possessive", שגם נתן את שמו לסיבוב ההופעות של מקריי המלווה את האלבום, פותח את האלבום עם מקצב קצבי חזק.
שיר זה היה הראשון שהתווסף לרשימת שירי האלבום.
NME ציינו כי השיר מזכיר את הסגנון של סיארה והפוסיקט דולז.
השיר "" משלב אווירה חושנית עם מסר פשוט, מציג נגיעות אלטרנטיביות לצד דאנס-פופ, ומזכיר את סגנונו של קלווין האריס.
השיר "Revolving Door" משלב הפקה בסגנון דאנסהול ומתאפיין בקצב גבוה יותר מכל שיר אחר שביצעה בעבר.
הוא עוסק בתחושת התקיעות במערכת יחסים לא מוגדרת שאין בה התקדמות, אך קשה לצאת ממנה.
הוא מתואר כבלדת רייב בסגנון השירים הניסיוניים מאלבומה של בריטני ספירס In The Zone משנת 2003.
הרצועה "Dear God" מתארת את הרצון לשכוח מערכת יחסים כואבת, בדומה לנושא בקליפ של אריאנה גרנדה "We Can't Be Friends".
השיר "Purple Lace Bra", נכתב עם איימי אלן ומתאר את המציאות המורכבת של להיות אישה.
מקריי שיתפה שהשיר "Sports Car" נועד ללכוד את האדרנלין של אהבה, סקס והתרגשות, והשוותה את התחושות לנהיגה במכונית ספורט.
בשיר יש התייחסות מוזיקלית ליינג יאנג טווינס, עם פזמון בלחישה.
השיר זכה להשוואות לשיר "Buttons" של הפוסיקט דולז, בזכות המקצב הסקסי והאנרגטי.
השיר "Signs" נולד מתוך שיחה קצרה עם איימי אלן על הקושי של גברים להבין רגשות ללא הסבר מפורט.
הוא מתאפיין בהפקה מלוטשת, אך חלק מהמילים בו נתפסות כלא מתוחכמות.
הדואט "I Know Love" עם בן זוגה דה קיד לארוי מתאפיין באווירת רומנטיקה מודרנית עם מקצב היי-האט טרפי.
מקריי סיפרה שהיא חיפשה אמן שישתתף בשיר, ולארוי הציע לשיר בית.
לאחר שהקליטו את הקטע, הם החליטו לשפר את השיר עוד יותר.
השיר "Like I Do" עוסק בקנאה נשית, משלב הפקת R&B ומציג את הצד התחרותי של הדמות "טטיאנה".
השיר "No I'm Not In Love" מציג גישה שובבה, כאשר מקריי מכחישה רגשות ברורים, תוך שמירה על הומור עצמי.
השיר "Means I Care" משלב הפקה בסגנון דאנסהול המזכיר את ריהאנה בתחילת דרכה.
לקראת סוף האלבום, האנרגיה מעט יורדת עם שירים כמו "Green Light" ו-"Nostalgia", שבו מקריי מציגה את יכולות השירה שלה לצד גיטרה אקוסטית.
השיר "Greenlight" מתאר את המורכבות הרגשית של התגברות על מערכת יחסים כואבת.
הבלדה אקוסטית "Nostalgia" עוסקת בקושי להיות נוכחת ברגע, מתוך פחד להיפגע ומביטה לאחור על החיים והמשפחה.
סוכנות הידיעות Associated Press ציינה את השירים הבולטים באלבום כ-"Sports Car", "Purple Lace Bra", ו-"It's OK I'm OK", המשלבים מקצב קליט ופזמון מושך.
המבקרים משווים את סגנונה לבריטני ספירס, אך מציינים שהיא עדיין לא הגיעה למעמד של "נסיכת הפופ", אם כי היא מתקרבת לכך.
בביקורת שהתרסמה ב-NME, נכתב כי האלבום מזכיר את סגנונן של אמניות משנות ה-2000 כמו ריהאנה, בריטני ספירס והפוסיקט דולז וכי בסך הכל, האלבום מציג אוסף יציב של שירי פופ קליטים, המדגישים את הביטחון העצמי והסגנון הסקסי של מקריי, לצד צדדים רגשיים ושירים עם נושאים מגוונים.
האלבום הגיע למקום הראשון במצעד הבילבורד 200 וזהו האלבום הראשון של מקריי שמגיע למקום הראשון במצעד.
האלבום צבר 177,000 יחידות אלבום שקולות בשבוע הראשון בארצות הברית, נכון לשבוע שהסתיים ב-27 בפברואר 2025, מתוכן 105,000 הגיעו מהזרמות (שווה ערך ל-137.3 מיליון הזרמות רשמיות לפי דרישה) ומכירות האלבום עמדו על 71,000 עותקים.
זהו שבוע הבכורה הגדול ביותר לאלבום אולפן של אישה מאז ספטמבר 2024, כשסברינה קרפנטר הוציאה את האלבום Short n' Sweet.
האלבום יצא במספר גרסאות: גרסה דיגיטלית סטנדרטית עם 11 שירים, גרסה פיזית (CD, קלטת, תקליט) עם 13 שירים וגרסאות דיגיטליות עם 15, 16 ו-18 שירים (הגרסה עם 18 שירים נמכרה בלעדית בחנות הרשמית של מקריי).
המהדורה הפיזיות של האלבום כוללות רשימת רצועות שונה של 13 רצועות.
"Signs" ו-"Revolving Door" רשומים כרצועות חמש ושבע, בהתאמה, כאשר רצועות בונוס "Better Than I Was" ו-"Call My Bluff" מופיעות כרצועות אחת עשרה ו-12, בהתאמה.
שאר השירים נשארים בסדר המקורי שלהם.
+ תאריכי יציאות לאור ופורמטים עבור So Close to Whatאזורתאריך יציאהפורמט (ים)חברת תקליטיםהערותכלל העולם21 בפברואר 2025הורדה דיגיטלית • הזרמת מוזיקה • תקליטור • תקליט • קלטת שמעRCA רקורדס
"So Easy (To Fall In Love)" (בעברית: "כל כך קל (להתאהב)") הוא שיר של הזמרת-יוצרת הבריטית אוליביה דין.
השיר יצא כסינגל הרביעי מתוך אלבום האולפן השני שלה, The Art of Loving, ב-26 בספטמבר 2025.
לפי צאת השיר, יצא לאור הסינגל "Man I Need", ששוחרר ב-15 באוגוסט 2025. שני השירים הללו, יחד עם הסינגלים "Nice to Each Other" ו-"Lady Lady", שימשו כסינגלים המובילים לקראת יציאת אלבום האולפן השני של דין, The Art of Loving.
"Man I Need" זכה להצלחה בינלאומית עצומה והפך ללהיט הפריצה שלה ברחבי העולם.
השיר שוחרר כחלק מאלבומה השני של דין, "The Art of Loving", אשר היא תיארה כ"מקרה מבחן על אהבה".
השיר הפך לוויראלי במדיה החברתית, בין היתר בגלל תגובות "מצחיקות" מצד גברים סטרייטים שאימצו את השיר בעצמם.
הרקע ליציאת השיר "So Easy (To Fall In Love)" נבע מהרצון של דין לחזק נשים אחרות ולעודד ביטחון עצמי במערכות יחסים חדשות.
בראיון למגזין Elle, דין הסבירה את ההשראה שלה: היא כתבה את השיר במיוחד כדי "לרומם נשים אחרות".
היא שמה לב שחברות שלה יוצאות לדייטים ראשונים ומוטרדות כולן מהשאלה אם הצד השני יאהב אותן, במקום לשאול את עצמן אם הן בכלל אוהבות את הצד השני.
המסר המרכזי של השיר הוא תזכורת לכך שכל אישה היא מדהימה ושכל אחד יזכה אם יאהב אותה.